Tutunze mazingira

TUTUNZE MAZINGIRA!
"Mwenyekiti wa Bodi ya shule, Naibu wake, Mwalimu mkuu, naibu wa mwalimu mkuu, walimu wazazi pamoja na wanagenzi wenzangu hamjambo? "Hatujambo." 
Nachukua fursa hii niliyosaliwa na mwenyezi Mungu kuwashukuru nyote mlioweza kuitikia mwito huu. Kwani wahenga walitanabahi kua usikatae mwito bali unachoitiwa. Moja kwa moja bila kupoteza wasaa usomsubiria hata mwana wa mfalme nitaanza kuhutubia kuhusu utunzaji wa mazingira nchini. 
Ningenuia kuanza kwa kuwahimiza wote wadogo kwa wakubwa, wasichana kwa wavulana kwamba tupande miti miwili miwili kila mwezi unapokamilika na tunapokata moja, basi tupande minne iwe fidia katika kufanya hivi, hakuna siku nchi itageuka na kuwa janga. 
Mbali na hilo ningewasihi kwa moyo wa utu wala si kutu, tuhakikishe mazingira tunayokaa nayo yawe safi. Dunia hii katutunuku Mterehemezi na katupatia milki au mamlaka ya kuyatunza yote yaliyomo humu likiwemo miti, vijito, bahari, wanyanma na miongoni mwazo. Sasa basi, ni jukumu letu sisi wateule  kuhakikisha ukataji miti ovyo ovyo na uchomaji wa misitu pamoja na uchafuzi wa maji bila kusahau, pia ardhi tunamokaa ni sharti ikome. Hatuna budi kutimiza na kutekeleza yaliyozungumziwa muda mchache wa mate kukauka kwani katika kufanya hivyo, yapo manufaa 'kochokocho mithili ya mchanga wa baharini nayo ni kama vile kuwepo na hewa safi nchini juu ya upandaji wa miti, kuwepo na mvua aghalabu katika mashamba yetu na 
kuboresha kilimo nchini itakayopunguza njaa."